<classify> MWANDISHI WETU-DAR ES SALAAM BARAZA la Taifa la Uhifadhi na Usimamizi wa Mazingira NEMC, limewatahadharishana kuwaonya wauzaji rejareja wa maji na bidhaa nyingine wanaotumia mifuko lainiya plastiki, kwamba wanavunja sheria kwani mifuko hiyo pia imepigwa marufuku. Akizungumza na waandishi wa habari mwishoni mwa wiki Dar es Salaam,Mkurugenzi Mkuu wa NEMC, Dk. Samuel Gwamaka, alisema mifuko hiyo japo imepigwamarufuku, kasi ya kuitumia inaongezeka sana na wachuuzi wanaitumia kuuza maji na kufungia bidhaa nyingine ndogondogo. Alisema maji yanayouzwa pia usalama wake kwa matumizi ya binadamuhaujathibitishwa rasmi na chombo chochote. Katika Jiji la Dar es Salaam, mifuko hiyo laini inatumika kuchuuza rejarejamaji yanayoitwa kandoro na bidhaa nyingine kama vile karanga, bisi nakadhalika. Kiongozi huyo alisema kuwa kurudi kwa maji hayo mitaani kunatishiausalama wa afya za watu na mazingira. Licha ya kwamba hiyo mifukohairuhusiwi, hatujui maji hayo yanatoka wapi. Hali hii inahatarisha afya yamlaji. Kama kweli ni mjasiriamali na unataka kuzalisha na kuuza maji, basinenda TBS na hivyo vifungashio na maji yako, wakapime waangalie majiunazalishia eneo gani. Ukifika pale watakuratibu. Kwa sasa maji hayohayaruhusiwi kabisa, alisema Dk. Gwamaka. Alisema kuwa taasisi yake ina jukumu la kuunga mkono sera za Serikalikuhusu biashara, viwanda na kuboresha maisha ya wananchi na kwa hiyo inaungamkono wajasiriamali wabunifu na wawekezaji. Jukumu la pili muhimu ni kuhakikisha sheria zinafuatwa ili kulindaafya ya wananchi na mazingira. Msimamo wetu juu ya mambo haya tunaueleza wazikabisa, alisema. Alisema timu ya watumishi wa NEMC ipo mtaani kukagua mazingira, hivyoatakayekutwa akitumia mifuko hiyo hatua kali za kisheria zitachukuliwa dhidiyake ikiwemo kifungo au faini kutokana na vifungu vya sheria za kutunzamazingira. Makamu wa Rais, mama Samia Suluhu Hassan, alikwishaeleza kwamba hayomaji hayaruhusiwi. Niwaombe Watanzania kutoa ushirikiano katika kutunzamazingira yetu kwa kutoa taarifa pale ambapo kuna uvunjifu wa sheria yamazingira. Piga simu namba 0800110116 au andika ujumbe kwenda namba 0683540344.Simu yetu haina gharama, alisema. Kwa upande wake, Mkurugenzi wa Sheria wa NEMC, Bernard Kongoza, alisemawanafanya kazi kwa kushirikiana kwa karibu na Jeshi la Polisi kuhakikishasheria za mazingira zinafuatwa. Alisema mtu atakayekiuka agizo lililotolewa na NEMC atakuwa amekiukamaagizo ya Serikali, hivyo hatua kali za kisheria zitachukuliwa dhidi yake. Tunashirikiana na viongozi wa polisi wa wilaya. Hivyo mtu akikutwaanatumia mifuko hiyo tutamripoti polisi na atalazimika kufuata taratibuzilizowekwa. Wananchi tuachane na hii mifuko kufungashia maji na vitu vingine kwasababu inahatarisha usalama wa afya za wananchi na inahatarisha mazingirayetu, alisema Kongoza. MIFUKO MBADALA ISIYOKIDHI VIGEZO Katika hatua nyingine, Dk. Gwamaka amewaonya wanaozalisha na wanaosambazamifuko mbadala ambayo haikidhi vigezo vilivyowekwa na Shirika la ViwangoTanzania TBS kwamba watachukuliwa hatua. Alivitaja baadhi ya vigezo kwamba ni pamoja na kuwa na uzitousiopungua 70GSM, anuani ya mzalishaji au nembo ya biashara na kuthibitishwa naTBS. Alisema si lengo la baraza hilo kukwamisha biashara, bali usalama wabinadamu na mazingira yake ni moja ya vipaumbele vyake. Ni muhimu kwetu kumtambua mmiliki wa mifuko hiyo ili ikitokea tatizokwenye suala la viwango tujue muhusika ni nani. Hatuwezi kukiuka viwango vilivyowekwa na ndiyo maana kuna baadhi yamifuko imezuiliwa bandarini hadi leo kwa sababu taratibu na sheria zilizowekwahazijafuatwa, alisema.  <topic>: KITAIFA 